**Projektas**

|  |
| --- |
|  |
| Pagėgių savivaldybės taryba**sprendimas**DĖL biudžetinės įstaigos pagėgių palaikomojo gydymo, slaugos ir senelių globos namų teikiamų SoCIALINĖS GLOBOS paslaugų KAINų patvirtinimo  |
| 2017 m. lapkričio 17 d. Nr. T1-176Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 4 dalimi, 18 straipsnio 1 dalimi, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 ,,Dėl socialinių paslaugų finansavimo ir lėšų apskaičiavimo metodikos patvirtinimo“, 21 - 29 punktais, Pagėgių savivaldybės taryba n u s p r e n d ž i a:

1. Patvirtinti biudžetinės įstaigos Pagėgių palaikomojo gydymo, slaugos ir senelių globos namų teikiamos ilgalaikės (trumpalaikės) socialinės globos paslaugos kainą vienam asmeniui per mėnesį:

1.1. senyvo amžiaus asmenims ar suaugusiems asmenims su negalia – 520 eurų;

1.2. senyvo amžiaus asmenims ar suaugusiems asmenims su sunkia negalia – 580 eurų.

2. Pripažinti netekusiu galios Pagėgių savivaldybės tarybos 2014 m. kovo 27 d. sprendimą Nr. T-44 ,,Dėl biudžetinės įstaigos Pagėgių palaikomojo gydymo, slaugos ir senelių globos namų teikiamų socialinės globos paslaugų kainų patvirtinimo“ su visais papildymais ir pakeitimais.

3. Šis sprendimas įsigalioja 2018 m. sausio 1 d.

4. Sprendimą paskelbti Teisės aktų registre ir Pagėgių savivaldybės interneto svetainėje www.pagegiai.lt.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

SUDERINTA:

Administracijos direktorė Dainora Butvydienė

Bendrojo ir juridinio skyriaus vyriausiasis specialistas Valdas Vytuvis

Finansų skyriaus vedėja Rūta Fridrikienė

Kalbos ir archyvo tvarkytoja Laimutė Mickevičienė

Parengė

Administracijos vyriausioji ekonomistė

Dalija Irena Einikienė

Pagėgių savivaldybės tarybos

veiklos reglamento

2 priedas

## DĖL biudžetinės įstaigos pagėgių palaikomojo gydymo, slaugos ir senelių globos namų teikiamų SoCIALINĖS GLOBOS paslaugų KAINų patvirtinimo

 (Tarybos sprendimo projekto pavadinimas)

**AIŠKINAMASIS RAŠTAS**

**\_\_\_\_\_\_\_\_2017 11 16\_\_\_\_\_\_\_\_\_\_\_\_\_\_**

(Data)

***1. Parengto projekto tikslai ir uždaviniai***

Sprendimo projekto tikslas – patvirtinti Pagėgių palaikomojo gydymo, slaugos ir senelių globos namų teikiamos ilgalaikės (trumpalaikės) socialinės globos paslaugos kainas.

***2. Kaip šiuo metu yra sureguliuoti projekte aptarti klausimai***

Šiuo metu vadovaujamasi socialinės globos paslaugų kainomis, patvirtintomis Pagėgių savivaldybės tarybos 2014 m. kovo 27 d. sprendimu Nr. T-44 ,, Dėl biudžetinės įstaigos Pagėgių palaikomojo gydymo, slaugos ir senelių globos namų teikiamų socialinės globos paslaugų kainų patvirtinimo“. Socialinė globa senyvo amžiaus asmenims, suaugusiems asmenims su negalia, finansuojama iš savivaldybių biudžetų lėšų. Socialinė globa asmenims su sunkia negalia finansuojama iš Lietuvos Respublikos valstybės biudžeto specialiųjų tikslinių dotacijų savivaldybių biudžetams. Savivaldybių biudžetams iš Lietuvos Respublikos valstybės biudžeto specialiųjų tikslinių dotacijų asmeniui su sunkia negaliasocialinei globai teikti skiriama lėšų dalis sudaro 7,2 bazinės socialinės išmokos (BSI) dydžio per mėnesį (273,6 Eur).

Socialinės globos teikimo asmeniui su sunkia negalia lėšų dalis, skiriama konkretaus asmens socialinei globai finansuoti, priklauso nuo asmens finansinių galimybių mokėti už socialines paslaugas, įvertintų vadovaujantis Mokėjimo už socialines paslaugas tvarkos aprašu, patvirtintu Lietuvos Respublikos Vyriausybės 2006 m. birželio 14 d. nutarimu Nr. 583 „Dėl Mokėjimo už socialines paslaugas tvarkos aprašo patvirtinimo“ ir nuo socialinės globos kainos.

Socialinės globos teikimo asmeniui su sunkia negalia lėšos naudojamos skirtumui tarp socialinės globos kainos ir asmens mokėjimo už socialines paslaugas finansuoti

***3. Kokių teigiamų rezultatų laukiama***

Padidės įstaigos teikiamų socialinės globos paslaugų finansavimas, pagerės paslaugų kokybė.

***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta***

Nėra

***5. Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą***

## Nereikės

***6. Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti***

Nereikės.

***7. Ar reikalinga atlikti sprendimo projekto antikorupcinį vertinimą***

Šiam sprendimo projektui reikalingas antikorupcinis vertinimas.

***8. Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

Sprendimą įgyvendins biudžetinė įstaiga Pagėgių palaikomojo gydymo, slaugos ir senelių globos namai.

***9. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai***

Rengiant projektą atliktas senyvo amžiaus asmenims ar suaugusiems asmenims su negalia ir senyvo amžiaus asmenims ar suaugusiems asmenims su sunkia negalia bendrosios ir kintamosios globos lėšų poreikio skaičiavimas (pridedama), vadovautasi Socialinę globą teikiančių darbuotojų darbo laiko sąnaudų normatyvais, patvirtintais Lietuvos Respublikos socialinės apsaugos ir darbo ministro 2006 m. lapkričio 30 d. įsakymu Nr. A1-370 ,,Dėl socialinę globą teikiančių darbuotojų darbo laiko sąnaudų normatyvų patvirtinimo“, maitinimo išlaidų, išlaidų medikamentams, patalynei ir aprangai finansiniais normatyvais, patvirtintais Pagėgių savivaldybės tarybos 2017 m. lapkričio 29 d. sprendimu ,,Dėl biudžetinės įstaigos Pagėgių palaikomojo gydymo, slaugos ir senelių globos namų teikiamų socialinės globos paslaugos kainų patvirtinimo“, kitais teisiniais aktais, reglamentuojančiais socialinę globą.

 ***10. Projekto rengėjas ar rengėjų grupė.***

Administracijos vyr. ekonomistė Dalija Irena Einikienė.

***11. Kiti, rengėjo nuomone, reikalingi pagrindimai ir paaiškinimai.***

Nereikalingi.

Administracijos vyr. ekonomistė Dalija Irena Einikienė

 (Rengėjo pareigos) (Parašas) (Rengėjo vardas, pavardė)

|  |  |
| --- | --- |
|  | **PAGĖGIŲ PALAIKOMOJO GYDYMO, SLAUGOS IR SENELIŲ GLOBOS NAMUOSE** |
|  | **TEIKIAMŲ SOCIALINIŲ PASLAUGŲ KAINA**  |  |
|  | (suaugusių asmenų su sunkia negalia ir senyvo amžiaus asmenų su sunkia negalia išlaikymas) |
| Eil.Nr. | Išlaikymo išlaidų straipsniai | Išlaidų suma Eur/m. | Išlaidų suma Eur/mėn. | Išlaidų suma Eur/mėn./asmeniui |
|  | **BLD (bendroji socialinės globos lėšų dalis)** |  |  |
| 1. | Darbo užmokestis (administracijos ir ūkio dalies) | 70860 | 5905,00 | 144,02 |
| 2. | Socialinio draudimo įmokos | 21600 | 1799,84 | 43,90 |
| 3. | Darbdavių socialinė parama pinigais |  | 0,00 | 0,00 |
| 4. | Kvalifikacijos kėlimas | 100 | 8,33 | 0,20 |
| 5. | Transporto išlaidos (administracijos ir ūkio dalies) | 700 | 58,33 | 1,42 |
| 6. | Ryšiai | 1800 | 150,00 | 3,66 |
| 7. | Spaudiniai | 300 | 25,00 | 0,61 |
| 8. | Šildymas | 7300 | 608,33 | 14,84 |
| 9. | Elektra | 9800 | 816,67 | 19,92 |
| 10. | Vandentiekis, kanalizacija | 6540 | 545,00 | 13,29 |
| 11. | Kitos prekės | 2700 | 225,00 | 5,49 |
| 12. | Kitos paslaugos | 3000 | 250,00 | 6,10 |
|  | **Iš viso BLD:** | **124700** | **10391,51** | **253,45** |
|  |  |  |  |  |
|  | **KLD (kintamoji socialinės globos lėšų dalis)** |  |  |
| 1. | Darbo užmokestis (prof. grupės) | 65390 | 5449,17 | 132,91 |
| 2. | Socialinio draudimo įmokos | 19931 | 1660,91 | 40,51 |
| 3. | Darbdavių socialinė parama pinigais |  | 0,00 | 0,00 |
| 4. | Kvalifikacijos kėlimas | 500 | 41,67 | 1,02 |
| 5. | Maitinimas | 52378 | 4364,83 | 106,46 |
| 6. | Medikamentai | 7483 | 623,58 | 15,21 |
| 7. | Patalynė ir apranga | 2160 | 180,00 | 4,39 |
| 8. | Transporto išlaidos | 4700 | 391,67 | 9,55 |
| 9. | Kitos prekės (slaugos, ugdymo, tech. pagalbos) | 7800 | 650,00 | 15,85 |
|  | **Iš viso KLD:**  | **160342** | **13361,82** | **325,90** |
|  | **Iš viso (BLD+KLD):** | **285042** | **23753,33** | **579,35** |
|  |  |  |  |  |
|  |  |  |  |  |

|  |  |
| --- | --- |
|  | **PAGĖGIŲ PALAIKOMOJO GYDYMO, SLAUGOS IR SENELIŲ GLOBOS NAMUOSE** |
|  | **TEIKIAMŲ SOCIALINIŲ PASLAUGŲ KAINA** |
|  | (suaugusių asmenų su negalia ir senyvo amžiaus asmenų išlaikymas) |
| Eil.Nr. | Išlaikymo išlaidų straipsniai | Išlaidų suma Eur/m. | Išlaidų suma Eur/mėn. | Išlaidų suma Eur/mėn./asmeniui |
|   | **BLD (bendroji socialinės globos lėšų dalis)** |  |  |  |
| 1. | Darbo užmokestis (administracijos ir ūkio dalies) | 70860 | **5905,00** | **144,02** |
| 2. | Socialinio draudimo įmokos | 21600 | 1799,84 | 43,90 |
| 3. | Darbdavių socialinė parama pinigais |   |   | 0,00 |
| 4. | Kvalifikacijos kėlimas | 100 | 4,17 | 0,10 |
| 5. | Transporto išlaidos (administracijos ir ūkio dalies) | 700 | 58,33 | 1,42 |
| 6. | Ryšiai | 1800 | 150,00 | 3,66 |
| 7. | Spaudiniai | 300 | 25,00 | 0,61 |
| 8. | Šildymas | 7300 | 608,33 | 14,84 |
| 9. | Elektra | 9800 | 816,67 | 19,92 |
| 10. | Vandentiekis, kanalizacija | 6540 | 545,00 | 13,29 |
| 11. | Kitos prekės\*\* | 2700 | 225,00 | 5,49 |
| 12. | Kitos paslaugos | 3000 | 250,00 | 6,10 |
|   | **Iš viso BLD:** | **124700** | **10387,34** | **253,35** |
|   |  |  |  |  |
|   | **KLD (kintamoji socialinės globos lėšų dalis)** |  |  |  |
| 1. | Darbo užmokestis (prof. grupės) | 46650 | 3887,50 | 94,82 |
| 2. | Socialinio draudimo įmokos | 14219 | 1184,91 | 28,90 |
| 3. | Darbdavių socialinė parama pinigais |   | 0,00 | 0,00 |
| 4. | Kvalifikacijos kėlimas | 100 | 8,33 | 0,20 |
| 5. | Maitinimas | 52378 | 4364,83 | 106,46 |
| 6. | Medikamentai | 7483 | 623,58 | 15,21 |
| 7. | Patalynė ir apranga | 2160 | 180,00 | 4,39 |
| 8. | Transporto išlaidos | 2000 | 166,67 | 4,07 |
| 9. | Kitos prekės (slaugos, ugdymo, tech. pagalbos) | 6300 | 525,00 | 12,80 |
|   | **Iš viso KLD:**  | **131290** | **10940,83** | **266,85** |
|   | **Iš viso (BLD+KLD):** | **255990** | **21328,17** | **520,20** |
|   |  |  |  |  |
|   |   |   |   |   |

|  |
| --- |
|  |
| Pagėgių savivaldybės taryba**sprendimas**DĖL biudžetinės įstaigos pagėgių palaikomojo gydymo, slaugos ir senelių globos namų teikiamų SoCIALINĖS GLOBOS paslaugų KAINų patvirtinimo  |
| 2014 m. kovo 27 d. Nr. T-44Pagėgiai |
|  |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 4 dalimi, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 ,,Dėl socialinių paslaugų finansavimo ir lėšų apskaičiavimo metodikos patvirtinimo“, 22-29 punktais, Pagėgių savivaldybės taryba n u s p r e n d ž i a:

1. Patvirtinti biudžetinės įstaigos Pagėgių palaikomojo gydymo, slaugos ir senelių globos namų teikiamos ilgalaikės (trumpalaikės) socialinės globos paslaugos kainą vienam asmeniui per mėnesį:

1.1. senyvo amžiaus asmenims ar suaugusiems asmenims su negalia – 1680 Lt;

1.2. senyvo amžiaus asmenims ar suaugusiems asmenims su sunkia negalia – 1930 Lt.

 2. Apie sprendimo priėmimą oficialiai paskelbti Teisės aktų registre, o visą teisės aktą − Pagėgių savivaldybės internetinėje svetainėje [www.pagegiai.lt](http://www.pagegiai.lt) .

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Virginijus Komskis